**Ανακοίνωση Ε.Σ.Α.μεΑ.**

**Ξεκινούν σήμερα 14/5 οι αιτήσεις για τις παιδικές κατασκηνώσεις από τον ΟΑΕΔ για το 2015**

Ξεκινά σήμερα Πέμπτη 14 Μαΐου 2015 και ώρα 10:00 π.μ. η υποβολή αιτήσεων δικαιούχων και παρόχων κατασκηνωτικών επιχειρήσεων για τη συμμετοχή τους στο Πρόγραμμα Διαμονής Παιδιών σε Παιδικές Κατασκηνώσεις έτους 2015 το οποίο θα υλοποιηθεί από 15.06.2015 έως: α) 10.09.2015 για τα παιδιά με αναπηρία και β) 03.09.2015 για τα παιδιά δίχως αναπηρία.

Η υποβολή των αιτήσεων γίνεται από πιστοποιημένους χρήστες, αποκλειστικά μέσω των ηλεκτρονικών υπηρεσιών της Διαδικτυακής Πύλης του ΟΑΕΔ [www.oaed.gr](http://www.oaed.gr)

Εδώ <http://www.esaea.gr/legal-framework/ministerial-decisions> θα βρείτε την υπουργική απόφαση με τις προϋποθέσεις συμμετοχής και τα κριτήρια επιλογής των υποψήφιων δικαιούχων των επιταγών του ΟΑΕΔ για τις παιδικές κατασκηνώσεις για το 2015, το πρόγραμμα όπως αναρτήθηκε στην ιστοσελίδα του ΟΑΕΔ, καθώς και τις αναλυτικές οδηγίες για την υποβολή των αιτήσεων.

Οι δικαιούχοι θα επιλεγούν με αυτοματοποιημένη διαδικασία μοριοδότησης και θα επιδοτηθούν για τη διαμονή των παιδιών τους σε Παιδική Κατασκήνωση του Μητρώου Παρόχων του ΟΑΕΔ. Η επιδότηση θα γίνει με τη χορήγηση Επιταγής Διαμονής σε Παιδικές Κατασκηνώσεις.

Το ημερήσιο τροφείο - επιταγή ανέρχεται:

α) στα 28,00€ ημερησίως, συμπεριλαμβανομένων όλων των επιβαρύνσεων και

β) στα 52,00 € ημερησίως, συμπεριλαμβανομένων όλων των επιβαρύνσεων, για τα παιδιά με αναπηρία 50% και άνω.

Ο συνολικός αριθμός των παιδιών που θα φιλοξενηθούν σε παιδικές κατασκηνώσεις είναι 35.000, ο δε προϋπολογισμός του προγράμματος ανέρχεται στα 17.000.000 €.